Groot siviele eise kan kom oor verbod op kookkos | Netwerk24
Huiswerker se seun in hof ná plaasaanval
Die seun van 'n huiswerker van die egpaar van Dendron in Limpopo wat verlede Woensdag op hul plaas aangeval is, is in hegtenis geneem.
Polisie koördineer soektog na Houtbaai-kleuter
Vier dae nadat Anothando Mhlobo (3) spoorloos verdwyn het waar hy voor sy ouerhuis in die Imizamo Yethu-nedersetting in Houtbaai gespeel het, gaan die soektog na hom nog onverpoosd voor.
Moenie val vir aanlyn slenters
Die polisie in Uitenhage in die Oos-Kaap waarsku mense om nie slagoffers te word van aanlyn slenters nie.
Aussie-toer na Engeland bevestig
Australië se kort kriekettoer na Engeland, waartydens hy drie T20-wedstryde en drie eendagwedstryde gaan speel, is deur die Engelse en Walliese Krieketraad bevestig.
Jong Petaia speel vir Reds ná pa se skielike dood
Brad Thorn, afrigter van die Reds, hoop dat die jong Jordan Petaia vertroosting kan vind in rugby ná die skielike dood van sy pa.
Breier se raad: Bly weg van sosiale media!
Justin Langer, hoofafrigter van Australië se krieketspan, glo jong sportsterre moet liefs van sosiale media af wegbly.
Stil Whitey, dis nie apartheid – NDZ
Huispryse: Kopersmark hou dalk nie lank
Huispryse is besig om te herstel, maar kopers het nog tyd voordat die pryse weer te hoog raak. En daar gaan waarskynlik nóg 'n daling wees voordat dinge stabiliseer.
Maak Kaaps deel van skole se leerplan
Dit word wêreldwyd aanvaar dat moedertaalonderrig die beste resultate lewer. As dit waar is van Afrikaans, Engels, en ons inheemse tale, dan geld dieselfde argument ook vir Kaaps, skryf Michael le Cordeur.
Valiant Swart: Drie drukke en die waarheid
Hoewel hy besef dat dit 'n maklike teiken vir spotters is, is hy versot op goeie countrymusiek, skryf Valiant Swart.
Rolene vra gebede vir niggie se man ná operasie
Die voormalige skoonheidskoningin Rolene Strauss het gevra dat mense saam met haar moet bid vir haar niggie se man nadat hy 'n ernstige hartoperasie ondergaan het.
Musiekspel oor Diana gou op Netflix
'n Nuwe musiekblyspel oor die lewe van Diana, prinses van Wallis, sal opgeneem en op Netflix gewys word voordat dit in 2021 op Broadway te sien sal wees.
Steve en makkers vier erfenis
Steve Hofmeyr en 'n paar van sy musiekvriende het besluit om Erfenisdag in September met 'n massiewe aanlyn konsert te vier, juis om die mistroostigheid wat deesdae in die land heers te besweer; derhalwe die geboorte van Monumentaal – Die konsert.
Groot siviele eise kan kom oor verbod op kookkos
Deur Francois Williams 19 April 2020 11:31
Die regering kan hom verskeie hofgedinge en skadevergoedingseise op die hals haal namate regslui gate skiet in die regsgeldigheid van sommige van die inperkingsregulasies weens die Covid-19-pandemie.
Woolworths se winkel in die V&A Waterfront-winkelsentrum in Kaapstad. Foto: Argief
Die regsfirma Webber Wentzel het pas die winkelgroep Woolworths ingelig hy kan 'n aansienlike siviele eis teen die regering indien weens wetstoepassers wat die winkel verbied om gekookte kos te verkoop of waar wetstoepassers beslag lê op sulke kos in die winkels.
'n Regsmening van Webber Wentzel wat via Twitter versprei is, lui dat daar geen bepaling in die inperkingsreëls bestaan wat die verkoop van enige kategorie kos verbied nie. Die reëls bepaal juis "enige kosproduk" is toelaatbaar om verkoop te word.
"Dit maak nie saak of die item rou, verwerk, bevrore of gekook is nie, ook nie of dit gesond of ongesond is nie en of dit 'n luukse item is of nie. Wat ook al die item is, as dit deur 'n mens geëet kan word, mag dit aan verbruikers verkoop word," lui Webber Wentzel se advies aan Woolworths.
Die sakeorganisasie Sakeliga dreig ook om Ebrahim Patel, minister van handel, nywerheid en mededinging, hof toe te neem as hy nie teen Maandag 09:00 sy uitsprake oor 'n verbod op die produksie en verkoop van voorbereide, warm en gekookte kos terugtrek nie.
Piet le Roux, uitvoerende hoof van Sakeliga, sê hulle het regsadvies gekry dat daar geen regmatige beperking op die produksie van gekookte en voorbereide kos is soos waarop Patel aandring nie.
"Die blote idee dat die verkoop van warm, gaargemaakte of voorbereide kos gestaak behoort te word is irrasioneel en skadelik vir die openbare gesondheid," sê Le Roux gesê.
Volgens hom sal Sakeliga sakeondernemings en nieregeringsorganisasies wat noodsaaklike dienste lewer, help om pasgemaakte regsmenings oor dié kwessie te kry.
Dean Macpherson, DA-woordvoerder oor handel en nywerheid. Foto: Morapedi Mashashe
Dean Macpherson, DA-woordvoerder oor handel en nywerheid, het intussen aan Patel geskryf om te vra op grond van watter regsadvies hy onlangs bepaal het dat gekookte en voorbereide kos nie tydens die inperking verkoop mag word nie. Volgens Macpherson is die verbod onlogies en absurd en sal dit nadelige gevolge inhou vir gesondheidspersoneel, lede van die veiligheidsdienste, noodsaaklikedienswerkers en vragmotorbestuurders wat van voorbereide of gekookte kos afhanklik is weens die werk wat hulle doen.
"Die owerhede tree onwettig op deur die verkoop van gekookte kos te probeer keer of om op kos van toonbanke af beslag te lê. Hulle word potensieel deur 'n groot siviele eis in die gesig gestaar," waarsku Webber Wentzel.
Dit kom nadat Woolworths die regsfirma om 'n regsmening geraadpleeg het omdat Woolworths deur die polisie ingelig is hy mag nie enige gekookte of voorafbereide kos verkoop nie. Dit sluit gekookte kos in wat by Woolworths se bakkerye verkoop is, asook ander gekookte kos wat verpak en by Woolworths se gewone toonbanke verkoop word, asook bevrore voorbereide kos.
Webber Wentzel voer aan die gekookte kos is juis lewensbelangrik vir talle verbruikers omdat nie almal gewone kookgeriewe tuis het nie of nie tyd het om kos te maak nie, soos veral nooddienswerkers en gesondheidspersoneel.
Die gebruik van gekookte en bevrore voorbereide kos help juis die doel van die inperking aan, want verbruikers kan dan meer kos tuis in hul vrieskaste opgaar, wat die verkeer na winkels verminder.
Dit kom ook nadat 'n woordvoerder van dr. Nkosazana Dlamini-Zuma, minister van samewerkende regering en tradisionele sake, Donderdag in 'n radio-onderhoud aangevoer het die verkoop van voorafbereide etes en gekookte kos is "verbode".
Meer oor: Webber Wentzel | Woolworths | Ebrahim Patel | Dean Macpherson | Covid-19 | Inperkingsregulasies